RBF พุ่ง 4% โบรกแนะ “ถือ” ลุ้นกำไร Q4 ฟื้นตัว
RBF พุ่ง 4% ราคาแตะ 12.60 บ. โบรกแนะ “ถือ” ลุ้นกำไรไตรมาส 4/65 ฟื้นตัว หลังราคาแป้งสาลีลดลง
RBF พุ่ง 4% โบรกแนะ “ถือ” ลุ้นกำไรไตรมาส 4/65 ฟื้นตัว หลังราคาแป้งสาลีลดลง
16 พ.ย. 2565

ผู้สื่อข่าวรายงานว่า วันนี้ (16 พ.ย.65) ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF อยู่ที่ระดับ 12.60 บาท บวก 0.50 บาท หรือ 4.13% สูงสุดที่ระดับ 12.80 บาท ต่ำสุดที่ระดับ 12.10 บาท ด้วยมูลค่าซื้อขาย 62.13 ล้านบาท

ทั้งนี้บล.เคจีไอ (ประเทศไทย) ระบุในบทวิเคราะห์ คาดว่ากําไรสุทธิไตรมาส 4/65 ของ RBF จะฟื้นตัวได้ทั้งเมื่อเทียบจากปีก่อน และเมื่อเทียบจากไตรมาสก่อน  เนื่องจากราคาแป้งสาลีลดลงช่วยหนุน GPM อย่างไรก็ตามยอดขายสินค้าในกลุ่มแต่งกลิ่น รสและสี จะยังคงอ่อนแอเนื่องจากอุตสาหกรรมเครื่องดื่มได้รับผลลบจากภาวะเงินเฟ้อสูงขึ้น ทั้งนี้ คาดการกําไรปี 65 น่าจะมี downside risk เนื่องจากผลประกอบการ 9M65 คิดเป็นเพียง 61% ของประมาณการเต็มปีของบล.เคจีไอ (ประเทศไทย) ยังคงคำแนะนํา “ถือ” หุ้น RBF โดยประเมินราคาเป้าหมายปี 66 ที่ 12.20 บาท อิงจาก PER ที่ 30 เท่า